Държавен вестник, бр. 97, 2009 г., стр. 29

БРОЙ  97	
Д Ъ Р Ж А В Е Н  В Е С Т Н И К 	
СТР.  29  
Чл. 25. Отдел „Координация на борбата с 
правонарушенията, засягащи финансовите ин­
тереси на Европейските общности (АФКОС)“ 
в Министерството на вътрешните работи пре­
доставя обобщена информация за случаите 
на нередности на годишна база в доклада за 
дейността на Съвета АФКОС.
Раздел III
Използване на информационни системи за док­
ладване и наблюдение на нередности и измами
Чл. 26. (1) За целите на отчитането и докла­
дването на случаите на установени нередности 
управляващите органи/междинните звена на 
оперативните програми, финансирани от Струк­
турните фондове и Кохезионния фонд, използват 
модул „Нередности“ в информационната система 
за управление и наблюдение (ИСУН). 
(2) Информацията, въведена в ИСУН, тряб­
ва да съответства на информацията, подадена 
на хартиен носител към отдел „Координация 
на борбата с правонарушенията, засягащи 
финансовите интереси на Европейските 
общности“ (АФКОС) в Министерството на 
вътрешните работи.
Чл. 27. За целите на докладването на не­
редности на тримесечна база се използват, 
когато това е възможно, модули, предоставени 
от Европейската комисия за електронно док­
ладване от:
1. Разплащателната агенция по Европейския 
фонд за гарантиране на земеделието, Европей­
ския земеделски фонд за развитие на селските 
райони и Европейския фонд за рибарство;
2. управляващите органи и междинните 
звена по Структурните фондове и Кохезионния 
фонд на ЕС;
3. изпълнителни агенции по предприсъеди­
нителните инструменти.
Раздел IV
Последващи действия и проследяване на ре­
гистрираната нередност
Чл. 28. При установяване и регистриране на 
нередност органите, отговорни за прилагането 
на чл. 1, т. 2, са длъжни:
1. да уведомят компетентните органи в случа­
ите на подозрение за извършено престъпление;
2. след установяване на недължимо платените 
и надплатените суми, както и на неправомерно 
получените или неправомерно усвоените сред­
ства да предприемат действия по доброволно 
и/или принудително възстановяване на сред­
ствата, дължими към Европейската общност 
и националния бюджет;
3. да осигурят проследяване изпълнението 
на корективните действия – при наличието на 
такива, в т.ч. на възстановяването на дължимите 
суми и на съдебните процедури; 
4. да уведомят за нарушения на бюджетната 
дисциплина финансовите контролни органи, 
когато е приложимо.
Чл. 29. Неправомерно изплатените суми, 
включително лихвата, могат да бъдат при­
спаднати от последващо плащане, на което 
бенефициентът има право, когато е приложимо.
Раздел V
Приключване на нередност
Чл. 30. (1) Решение за приключване на 
нередността се взема в случаите на:
1. възстановяване на недължимо платените 
и надплатените суми, както и неправомерно 
получените или неправомерно усвоените 
средства; 
2. приключване на започнатата процедура 
по административноправен ред с влязъл в сила 
административен/съдебен акт;
3. приключила административна процедура 
на контролен орган, без в това число да се включ­
ват органите, администриращи европейски 
средства – когато проверката на администра­
тивния орган или на органа, оторизиран да 
направи ревизия на заключението, е приклю­
чила, без да са установени нарушения;
4. при изпълнение на задължения на бе­
нефициента, неизпълнението на които е било 
основание за регистриране на нередността;
5. заличаване на длъжника от търговския 
регистър;
6. когато нередността е открита преди из­
вършване на плащания по проекта от управлява­
щия орган/междинното звено и бенефициентът 
поеме финансовите последици от нередността 
или поиска да бъде прекратен договорът за 
безвъзмездна финансова помощ.
(2) Решение за приключване на нередност 
се взема в случаите по ал 1, при условие че за­
почнатите по наказателноправен ред процедури 
са приключени с влязъл в сила съдебен акт. 
(3) При възникване на нови обстоятелства 
разглеждането на случая може да бъде въз­
обновено.
Г л а в а  ч е т в ъ р т а
КОНТРОЛ
Чл. 31. При осъществяване на дейността си 
отдел „Координация на борбата с правонару­
шенията, засягащи финансовите интереси на 
Европейските общности (АФКОС)“ в Минис­
терството на вътрешните работи: 
1. извършва административни проверки и 
контрол относно прилагането на процедурата 
за администриране на получените сигнали и 
установени нередности в административните 
структури, отговарящи за управлението и/или 
контрола на средствата от ЕС, включително 
изпълнението на задълженията на съответните 
отговорни лица;